CELEX: 32008R0972
Language: fi
Date: 2008-10-03 00:00:00
Title: Komission asetus (EY) N:o 972/2008, annettu 3 päivänä lokakuuta 2008 , kolmansista maista tuotavan valkosipulin ja tiettyjen muiden maataloustuotteiden tariffikiintiöiden avaamisesta ja hallinnoinnista sekä tuonti- ja alkuperätodistusmenettelyn perustamisesta annetun asetuksen (EY) N:o 341/2007 muuttamisesta

4.10.2008   
            
            
               FI
            
            
               Euroopan unionin virallinen lehti
            
            
               L 265/6
            
         
      KOMISSION ASETUS (EY) N:o 972/2008,
   annettu 3 päivänä lokakuuta 2008,
   kolmansista maista tuotavan valkosipulin ja tiettyjen muiden maataloustuotteiden tariffikiintiöiden avaamisesta ja hallinnoinnista sekä tuonti- ja alkuperätodistusmenettelyn perustamisesta annetun asetuksen (EY) N:o 341/2007 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 134 ja 148 artiklan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Komission asetuksen (EY) N:o 341/2007 (2) II luvun mukaisesti A-todistushakemukset on jätettävä kunkin vuoden huhti-, heinä-, loka- ja tammikuussa, ja A-todistukset ovat voimassa ainoastaan sen osakiintiökauden ajan, jolle ne on myönnetty.
            
         
               (2)
            
            
               GATT 1994 sopimuksen XXVIII artiklan mukaisen, GATT-sopimuksen liitteenä olevassa CXL-luettelossa määrättyjen valkosipulia koskevien myönnytysten muuttamista koskevassa Euroopan yhteisön ja Argentiinan tasavallan välisessä kirjeenvaihtona tehdyssä sopimuksessa (3), joka on hyväksytty neuvoston päätöksellä 2001/404/EY (4), määrätään, että valkosipulin tuontitariffikiintiökausi olisi jaettava neljään osakiintiökauteen.
            
         
               (3)
            
            
               Joustavuuden lisäämiseksi tuojille olisi A-todistushakemusten jättämiskauden alettava kuutta viikkoa aiemmin.
            
         
               (4)
            
            
               Jotta varmistetaan, että mahdollisimman paljon käyttämättömiä tai osittain käytettyjä tuontitodistuksia voidaan jakaa uudelleen, käyttämättömien tai osittain käytettyjen tuontitodistusten kattamat määrät, jotka vastaavat tuontitodistusten kääntöpuolelle merkittyjen määrien ja tuontitodistuksilla myönnettyjen määrien erotusta, olisi ilmoitettava marraskuun loppuun mennessä tuolloin käytettävissä olevien tietojen perusteella, myös ilmoitukset siitä, ettei hakemuksia ole jätetty. Myöhempiä ilmoituksia käytetään vain tilastotarkoituksiin, joten heinäkuun lopussa annettava yksi ilmoitus olisi riittävä tällaisia määriä varten.
            
         
               (5)
            
            
               Taiwanista peräisin olevien valkosipuleiden tuontiin sovellettavan suojatoimenpiteen poistamisesta ja sen korvaamisesta alkuperätodistuksella 15 päivänä toukokuuta 1995 annetun komission asetuksen (EY) N:o 1084/95 (5) nojalla valkosipulin tuominen Taiwanista edellyttää alkuperätodistusta. Siinä säädetään järjestelmästä, joka on samankaltainen kuin asetuksen (EY) N:o 341/2007 IV luvussa eräille muille alkuperävalkosipuleille säädetty järjestelmä. Lainsäädännön yksinkertaistamisen ja luettavuuden vuoksi on aiheellista luetella yhdessä kohdassa kaikki maat, joilta vaaditaan valkosipulin alkuperätodistus. Sen vuoksi Taiwan olisi lisättävä sellaisia maita koskevaan asetuksen (EY) N:o 341/2007 liitteessä IV olevaan luetteloon, joihin sovelletaan mainitun asetuksen IV lukua. Sen vuoksi asetus (EY) N:o 1084/95 olisi sen vuoksi kumottava.
            
         
               (6)
            
            
               Sen vuoksi asetusta (EY) N:o 341/2007 olisi muutettava.
            
         
               (7)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 341/2007 seuraavasti:
   
               1)
            
            
               Korvataan 10 artiklan 1 kohta seuraavasti:
               ”1.   Tuojien on jätettävä A-todistushakemuksensa 15 päivää helmikuuta seuraavien viiden ensimmäisen työpäivän aikana ensimmäisellä osakiintiökaudella (kesäkuu–elokuu), 15 päivää toukokuuta seuraavien viiden ensimmäisen työpäivän aikana toisella osakiintiökaudella (syyskuu–marraskuu), 15 päivää elokuuta seuraavien viiden ensimmäisen työpäivän aikana kolmannella osakiintiökaudella (joulukuu–helmikuu) ja 15 päivää marraskuuta seuraavien viiden ensimmäisen työpäivän aikana neljännellä osakiintiökaudella (maaliskuu–toukokuu).”
            
         
               2)
            
            
               Korvataan 12 artiklan 1 kohdan ensimmäinen ja toinen alakohta seuraavasti:
               ”Jäsenvaltioiden on kunkin 10 artiklan 1 kohdassa tarkoitetun kuukauden loppuun mennessä ilmoitettava komissiolle kilogrammoina määrät, joista on jätetty A-todistushakemuksia kyseiselle osakiintiökaudelle, myös ilmoitukset siitä, ettei hakemuksia ole jätetty.
               Poiketen siitä, mitä asetuksen (EY) N:o 1301/2006 11 artiklan 1 kohdan toisessa alakohdassa säädetään, jäsenvaltioiden on ilmoitettava mainitun asetuksen 11 artiklan 1 kohdan ensimmäisen alakohdan c alakohdassa tarkoitetut tiedot viimeistään
               
                           a)
                        
                        
                           marraskuun lopussa niistä määristä, joista tiedot ovat tuolloin saatavilla; ja
                        
                     
                           b)
                        
                        
                           heinäkuun lopussa kyseessä olevalla tuontitariffikiintiökaudella jäljellä olevista määristä.”.
                        
                     
         
               3)
            
            
               Korvataan liite IV tämän asetuksen liitteessä olevalla tekstillä.
            
         2 artikla
   Kumotaan asetus (EY) N:o 1084/95.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 15 päivästä marraskuuta 2008.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä lokakuuta 2008.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EUVL L 90, 30.3.2007, s. 12.
   
      (3)  EYVL L 142, 29.5.2001, s. 8.
   
      (4)  EYVL L 142, 29.5.2001, s. 7.
   
      (5)  EYVL L 109, 16.5.1995, s. 1.
   
      LIITE
      
         
            ”LIITE IV
            Luettelo 15, 16 ja 17 artiklassa tarkoitetuista kolmansista maista
            
                         
                     
                     
                        Iran
                     
                  
                         
                     
                     
                        Libanon
                     
                  
                         
                     
                     
                        Malesia
                     
                  
                         
                     
                     
                        Taiwan
                     
                  
                         
                     
                     
                        Yhdistyneet arabiemiirikunnat
                     
                  
                         
                     
                     
                        Vietnam.”